title: 2011/183/UE: Decizia Consiliului din 21 martie 2011 de numire a unui membru în cadrul Curții de Conturi

text:
               25.3.2011

               RO

               Jurnalul Oficial al Uniunii Europene

               L 79/13

         DECIZIA CONSILIULUI
   din 21 martie 2011
   de numire a unui membru în cadrul Curții de Conturi
   (2011/183/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (5),
   având în vedere avizul Parlamentului European (1),
   întrucât:

               (1)

               Domnul Hubert WEBER, membru al Curții de Conturi, a demisionat, demisia producând efecte cu începere de la 1 ianuarie 2011.

               (2)

               Prin urmare, domnul Hubert WEBER ar trebui înlocuit pentru durata rămasă a mandatului său,

         ADOPTĂ PREZENTA DECIZIE:
   Articolul 1
   Domnul Harald WÖGERBAUER se numește membru în cadrul Curții de Conturi pentru perioada cuprinsă între 1 aprilie 2011 și 31 decembrie 2013.
   Articolul 2
   Prezenta decizie intră în vigoare la data adoptării.

      Adoptată la Bruxelles, 21 martie 2011.

            Pentru Consiliu

            Președintele

         MARTONYI J.

      (1)  Avizul din 8 martie 2011 (nepublicat încă în Jurnalul Oficial).


title: 2009/584/CE: Decizia Comisiei din 31 iulie 2009 de instituire a Grupului director la nivel înalt privind SafeSeaNet [notificată cu numărul C(2009) 5924] (Text cu relevanță pentru SEE)

text:
               1.8.2009

               RO

               Jurnalul Oficial al Uniunii Europene

               L 201/63

      DECIZIA COMISIEI

   din 31 iulie 2009
   de instituire a Grupului director la nivel înalt privind SafeSeaNet
   [notificată cu numărul C(2009) 5924]
   (Text cu relevanță pentru SEE)
   (2009/584/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/59/CE a Parlamentului European și a Consiliului din 27 iunie 2002 de instituire a unui sistem comunitar de monitorizare și informare privind traficul navelor maritime (1), în special anexa III punctul 2.2,
   întrucât:

               (1)

               Comisia este responsabilă cu gestionarea și dezvoltarea sistemului central SafeSeaNet la nivel de politică și cu supravegherea sistemului SafeSeaNet, în cooperare cu statele membre.

               (2)

               Punctul 2.2 din anexa III la Directiva 2002/59/CE prevede instituirea de către Comisie a unui grup director la nivel înalt care să ofere asistență pentru gestionarea sistemului SafeSeaNet.

               (3)

               Prin urmare, trebuie instituit Grupul director la nivel înalt și trebuie definite sarcinile și structura acestuia.

               (4)

               Grupul director la nivel înalt trebuie să fie alcătuit din reprezentanți ai statelor membre și ai Comisiei.

               (5)

               Agenția Europeană pentru Siguranță Maritimă (EMSA) este responsabilă cu implementarea tehnică a sistemului SafeSeaNet, în cooperare cu statele membre și Comisia, în conformitate cu Regulamentul (CE) nr. 1406/2002 al Parlamentului European și al Consiliului (2); prin urmare, trebuie să se implice îndeaproape în activitatea Grupului director la nivel înalt.

               (6)

               De asemenea, apare ca necesară abordarea aspectelor strategice legate de evoluțiile viitoare ale sistemului SafeSeaNet, ținând cont mai ales de obiectivele politicii maritime integrate a Uniunii Europene și de obiectivele politicii din domeniul transportului maritim pentru 2018 stabilite prin Comunicarea Comisiei privind obiectivele strategice și recomandările pentru politica UE în domeniul transportului maritim până în 2018 (3),

         ADOPTĂ PREZENTA DECIZIE:
   Articolul 1
   Grupul director la nivel înalt privind SafeSeaNet
   Se înființează Grupul director la nivel înalt privind SafeSeaNet, denumit în continuare „grupul”.
   Articolul 2
   Sarcini
   Comisia poate consulta grupul în legătură cu orice problemă referitoare la evoluția actuală sau viitoare a SafeSeaNet, inclusiv în ceea ce privește contribuția sistemului la supravegherea maritimă din perspectivă holistică.
   Misiunea grupului constă în:

               (a)

               formularea de recomandări în vederea îmbunătățirii eficacității și securității SafeSeaNet;

               (b)

               formularea de îndrumări corespunzătoare pentru dezvoltarea SafeSeaNet;

               (c)

               asistarea Comisiei în evaluarea performanței SafeSeaNet;

               (d)

               aprobarea documentului privind controlul interfeței și funcționalităților menționat la punctul 2.3 din anexa III la Directiva 2002/59/CE și a oricăror modificări aduse acestuia.

         Articolul 3
   Componența – Numirea membrilor
   (1)   Grupul este format din câte un reprezentant al fiecărui stat membru și un reprezentant al Comisiei.
   (2)   Statele membre își desemnează reprezentanții și supleanții acestora în cadrul grupului pentru un mandat de 3 ani care ar putea fi reînnoit. Aceștia sunt înalți funcționari.
   (3)   Membrii grupului numiți de Comisie sunt înalți funcționari.
   (4)   Un reprezentant al Agenției Europene pentru Siguranță Maritimă (EMSA) participă la reuniunile grupului în calitate de observator. EMSA este reprezentată la nivel înalt.
   (5)   Reprezentanții țărilor membre ale Spațiului Economic European pot participa la reuniuni în calitate de observatori.
   (6)   Membrii rămân în funcție până la data la care sunt înlocuiți sau până la încheierea mandatului lor.
   (7)   Membrii care nu mai sunt în măsură să contribuie în mod eficace la deliberările grupului sau care demisionează pot fi înlocuiți.
   Articolul 4
   Funcționare
   (1)   Grupul este prezidat de un reprezentant al Comisiei.
   (2)   În acord cu Comisia, se pot constitui subgrupuri care să examineze aspecte specifice, pe baza unui mandat stabilit de grup. Aceste subgrupuri se dizolvă odată cu îndeplinirea mandatului lor.
   (3)   Reprezentantul Comisiei, care prezidează grupul, poate solicita participarea la dezbaterile grupului sau subgrupului a unor experți cu competențe speciale într-un anumit subiect de pe ordinea de zi, în cazul în care acest lucru este util și/sau necesar.
   (4)   Informațiile obținute cu ocazia participării la deliberările grupului sau ale unui subgrup nu sunt divulgate în cazul în care, în opinia Comisiei, aceste informații se referă la aspecte confidențiale.
   (5)   Grupul și subgrupurile acestuia se reunesc în mod normal la sediul Comisiei în conformitate cu procedurile și programul stabilite de aceasta. Comisia asigură secretariatul grupului.
   (6)   Grupul adoptă propriul regulament de procedură pe baza regulamentului standard de procedură adoptat de Comisie.
   (7)   Comisia poate publica orice rezumat, concluzie, concluzie parțială sau document de lucru al grupului.
   Articolul 5
   Cheltuieli aferente reuniunilor
   În conformitate cu normele Comisiei privind rambursarea cheltuielilor experților, Comisia rambursează cheltuielile de călătorie și, dacă este cazul, de subzistență ale membrilor grupului, ale experților și ale observatorilor, efectuate în legătură cu activitățile grupului.
   Membrii nu sunt remunerați pentru serviciile prestate.
   Cheltuielile aferente reuniunilor se rambursează în limita bugetului anual alocat grupului de serviciile competente ale Comisiei.
   Articolul 6
   Intrarea în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 31 iulie 2009.

            Pentru Comisie

         Antonio TAJANI

            Vicepreședinte

      (1)  JO L 208, 5.8.2002, p. 10.

      (2)  JO L 208, 5.8.2002, p. 1.

      (3)  COM(2009) 8 final.


title: 2012/609/UE: Decizia Parlamentului European din 10 mai 2012 privind închiderea conturilor Întreprinderii comune ENIAC pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/327

         DECIZIA PARLAMENTULUI EUROPEAN
   din 10 mai 2012
   privind închiderea conturilor Întreprinderii comune ENIAC pentru exercițiul financiar 2010
   (2012/609/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune ENIAC pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune ENIAC pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 72/2008 al Consiliului din 20 decembrie 2007 de înființare a întreprinderii comune ENIAC (3),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0112/2012),

               1.

               aprobă închiderea conturilor Întreprinderii comune ENIAC pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Întreprinderii comune ENIAC, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 48.

      (2)  JO L 248, 16.9.2002, p. 1.

      (3)  JO L 30, 4.2.2008, p. 21.

      (4)  JO L 357, 31.12.2002, p. 72.


title: Decizie adoptată de comun acord între reprezentanții guvernelor statelor membre din 7 decembrie 2009 privind stabilirea sediului Agenției pentru Cooperarea Autorităților de Reglementare din Domeniul Energiei

text:
               9.12.2009

               RO

               Jurnalul Oficial al Uniunii Europene

               L 322/39

      DECIZIE ADOPTATĂ DE COMUN ACORD ÎNTRE REPREZENTANȚII GUVERNELOR STATELOR MEMBRE

   din 7 decembrie 2009
   privind stabilirea sediului Agenției pentru Cooperarea Autorităților de Reglementare din Domeniul Energiei
   (2009/913/UE)
   REPREZENTANȚII GUVERNELOR STATELOR MEMBRE,
   având în vedere articolul 341 din Tratatul privind funcționarea Uniunii Europene,
   întrucât:

               (1)

               Instituirea unei Agenții pentru Cooperarea Autorităților de Reglementare din Domeniul Energiei a fost decisă prin Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (1).

               (2)

               Ar trebui stabilit sediul acestei agenții,

         DECID:
   Articolul 1
   Sediul Agenției pentru Cooperarea Autorităților de Reglementare din Domeniul Energiei se stabilește la Ljubljana.
   Articolul 2
   Prezenta decizie, care se publică în Jurnalul Oficial al Uniunii Europene, intră în vigoare la data publicării.

      Adoptată la Bruxelles, 7 decembrie 2009.

            Pentru Consiliu

            Președintele

         M. OLOFSSON

      (1)  JO L 211, 14.8.2009, p. 1.


title: Decizia (PESC) 2015/1064 a Consiliului din 2 iulie 2015 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)

text:
               3.7.2015

               RO

               Jurnalul Oficial al Uniunii Europene

               L 174/21

         DECIZIA (PESC) 2015/1064 A CONSILIULUI
   din 2 iulie 2015
   de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 3 iulie 2013, Consiliul a adoptat Decizia 2013/354/PESC (1), care a prelungit EUPOL COPPS de la data de 1 iulie 2013.

               (2)

               La 9 iulie 2014, Consiliul a adoptat Decizia 2014/447/PESC (2) care modifică Decizia 2013/354/PESC și prelungește EUPOL COPPS de la 1 iulie 2014 până la 30 iunie 2015.

               (3)

               În urma revizuirii strategice a misiunii EUPOL COPPS, misiunea ar trebui prelungită pentru o perioadă suplimentară de 12 luni, respectiv până la 30 iunie 2016.

               (4)

               Prin urmare, Decizia 2013/354/PESC ar trebui modificată în consecință.

               (5)

               EUPOL COPPS se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2013/354/PESC se modifică după cum urmează:

               1.

               La articolul 12, alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente EUPOL COPPS în perioada 1 iulie 2013-30 iunie 2014 este de 9 570 000 EUR.
               Valoarea de referință financiară destinată acoperirii cheltuielilor aferente EUPOL COPPS în perioada 1 iulie 2014-30 iunie 2015 este de 9 820 000 EUR.
               Valoarea de referință financiară destinată acoperirii cheltuielilor aferente EUPOL COPPS în perioada 1 iulie 2015-30 iunie 2016 este de 9 175 000 EUR.”

               2.

               Se introduce următorul articol:
               „Articolul 12a
               Celula de proiecte
               (1)   EUPOL COPPS dispune de o celulă de proiecte pentru identificarea și punerea în aplicare a proiectelor care sunt coerente cu obiectivele misiunii și care facilitează îndeplinirea mandatului. Acolo unde este cazul, EUPOL COPPS facilitează și furnizează consultanță pentru proiectele puse în aplicare de statele membre și statele terțe, sub responsabilitatea acestora, în domenii legate de mandatul EUPOL COPPS și în sprijinul obiectivelor acesteia.
               (2)   Sub rezerva alineatului (3), EUPOL COPPS este autorizată să recurgă la contribuții financiare din partea Uniunii și a statelor membre sau a statelor terțe pentru punerea în aplicare a proiectelor care completează în mod coerent celelalte acțiuni ale EUPOL COPPS, în cazul în care proiectele:

                           (a)

                           sunt prevăzute în situația financiară aferentă prezentei decizii; sau

                           (b)

                           sunt integrate în cursul mandatului prin intermediul unei modificări a situației financiare la solicitarea șefului misiunii.

                     Odată ce Comisia sau statele respective au propus în mod formal ca contribuția lor financiară să fie gestionată de către EUPOL COPPS, EUPOL COPPS încheie un acord cu Comisia sau cu statele respective, care acoperă în special procedurile specifice pentru soluționarea oricăror plângeri formulate de părți terțe cu privire la prejudicii suferite în urma acțiunilor sau omisiunilor EUPOL COPPS în utilizarea fondurilor furnizate de statele respective.
               În niciun caz, statele contribuitoare nu pot angaja răspunderea Uniunii sau a ÎR pentru acțiunile sau omisiunile EUPOL COPPS în utilizarea fondurilor furnizate de statele respective.
               (3)   Contribuțiile financiare din partea Uniunii, a statelor membre sau a statelor terțe pentru celula de proiecte sunt supuse condiției acceptării de către COPS.”

               3.

               La articolul 15, al treilea paragraf se înlocuiește cu următorul text:
               „Expiră la 30 iunie 2016.”

         Articolul 2
   Prezenta decizie intră în vigoare la data adoptării.
   Se aplică de la 1 iulie 2015.

      Adoptată la Bruxelles, 2 iulie 2015.

            Pentru Consiliu

            Președintele

         J. ASSELBORN

      (1)  Decizia 2013/354/PESC a Consiliului din 3 iulie 2013 privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 185, 4.7.2013, p. 12).

      (2)  Decizia 2014/447/PESC a Consiliului din 9 iulie 2014 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 201, 10.7.2014, p. 28).


title: Decizia (UE) 2015/1788 a Consiliului din 1 octombrie 2015 privind reînnoirea Acordului de cooperare științifică și tehnologică între Comunitatea Europeană și Guvernul Republicii India

text:
               7.10.2015

               RO

               Jurnalul Oficial al Uniunii Europene

               L 260/18

         DECIZIA (UE) 2015/1788 A CONSILIULUI
   din 1 octombrie 2015
   privind reînnoirea Acordului de cooperare științifică și tehnologică între Comunitatea Europeană și Guvernul Republicii India
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Prin Decizia 2002/648/CE (2), Consiliul a aprobat încheierea Acordului de cooperare științifică și tehnologică între Comunitatea Europeană și Guvernul Republicii India (3) (denumit în continuare „acordul”).

               (2)

               Articolul 11 litera (b) din acord prevede că acordul se încheie pentru o perioadă de cinci ani, putând fi reînnoit prin acord reciproc între părți. Prin Decizia 2009/501/CE a Consiliului (4), acordul a fost reînnoit pentru o perioadă suplimentară de cinci ani și va expira la data de 17 mai 2015.

               (3)

               Părțile la acord consideră că o reînnoire rapidă a acordului ar fi în interesul lor reciproc.

               (4)

               Conținutul acordului reînnoit ar trebui să fie identic cu conținutul acordului.

               (5)

               Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia.

               (6)

               Reînnoirea acordului ar trebui aprobată în numele Uniunii,

         ADOPTĂ PREZENTA DECIZIE:
   Articolul 1
   Se aprobă, în numele Uniunii Europene, reînnoirea pentru o perioadă suplimentară de cinci ani a Acordului de cooperare științifică și tehnologică între Comunitatea Europeană și Guvernul Republicii India.
   Articolul 2
   Președintele Consiliului efectuează, în numele Uniunii, notificarea către Guvernul Republicii India potrivit căreia Uniunea a finalizat procedurile interne necesare pentru reînnoirea acordului, în conformitate cu articolul 11 litera (b) din acord.
   Articolul 3
   Președintele Consiliului efectuează, în numele Uniunii, următoarea notificare către Guvernul Republicii India:

      „Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia, iar de la data menționată exercită toate drepturile și își asumă toate obligațiile Comunității Europene. Prin urmare, trimiterile la «Comunitatea Europeană» din textul acordului se interpretează, acolo unde este cazul, drept trimiteri la «Uniunea Europeană».”

   Articolul 4
   Prezenta decizie intră în vigoare la data adoptării.

      Adoptată la Luxemburg, 1 octombrie 2015.

            Pentru Consiliu

            Președintele

         E. SCHNEIDER

      (1)  Nepublicată încă în Jurnalul Oficial.

      (2)  Decizia 2002/648/CE a Consiliului din 25 iunie 2002 privind încheierea Acordului de cooperare științifică și tehnologică între Comunitatea Europeană și Guvernul Republicii India (JO L 213, 9.8.2002, p. 29).

      (3)  Acordul de cooperare științifică și tehnologică între Comunitatea Europeană și Guvernul Republicii India (JO L 213, 9.8.2002, p. 30).

      (4)  Decizia 2009/501/CE a Consiliului din 19 ianuarie 2009 privind încheierea Acordului de reînnoire a Acordului de cooperare științifică și tehnologică între Comunitatea Europeană și Guvernul Republicii India (JO L 171, 1.7.2009, p. 17).


title: 2010/509/UE: Decizia Parlamentului European din 5 mai 2010 privind închiderea conturilor Centrului de Traduceri pentru Organismele Uniunii Europene pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/123

         DECIZIA PARLAMENTULUI EUROPEAN
   din 5 mai 2010
   privind închiderea conturilor Centrului de Traduceri pentru Organismele Uniunii Europene pentru exercițiul financiar 2008
   (2010/509/UE)
   PARLAMENTUL EUROPEAN,
   având în vedere conturile anuale ale Centrului de Traduceri pentru Organismele Uniunii Europene pentru exercițiul financiar 2008,
   având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2008, însoțit de răspunsurile centrului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (3), în special articolul 14,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0071/2010),

               1.

               aprobă închiderea conturilor Centrului de Traduceri pentru Organismele Uniunii Europene pentru exercițiul financiar 2008;

               2.

               încredințează președintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 107.

      (2)  JO L 248, 16.9.2002, p. 1.

      (3)  JO L 314, 7.12.1994, p. 1.

      (4)  JO L 357, 31.12.2002, p. 72.


title: Decizia (PESC) 2016/2083 a Consiliului din 28 noiembrie 2016 de modificare a Deciziei 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina)

text:
               29.11.2016

               RO

               Jurnalul Oficial al Uniunii Europene

               L 321/55

         DECIZIA (PESC) 2016/2083 A CONSILIULUI
   din 28 noiembrie 2016
   de modificare a Deciziei 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 iulie 2014, Consiliul a adoptat Decizia 2014/486/PESC (1) privind misiunea Uniunii Europene de consiliere pentru reforma sectorului securității civile în Ucraina (EUAM Ucraina).

               (2)

               Decizia 2014/486/PESC, astfel cum a fost modificată prin Decizia (PESC) 2015/2249 a Consiliului (2), a stabilit pentru EUAM Ucraina o valoare de referință până la 30 noiembrie 2016 și un mandat până la 30 noiembrie 2017.

               (3)

               La 12 mai 2016, Consiliul a adoptat Decizia (PESC) 2016/712 (3) prin care a fost adaptată valoarea de referință financiară pentru perioada de până la 30 noiembrie 2016.

               (4)

               Ar trebui să fie prevăzută o valoare de referință financiară pentru perioada cuprinsă între 1 decembrie 2016 și 30 noiembrie 2017 și, prin urmare, Decizia 2014/486/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Decizia 2014/486/PESC se modifică după cum urmează:

               1.

               La articolul 14, alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente EUAM Ucraina până la 30 noiembrie 2014 este de 2 680 000 EUR. Valoarea de referință financiară destinată acoperirii cheltuielilor aferente EUAM Ucraina în perioada 1 decembrie 2014-30 noiembrie 2015 este de 13 100 000 EUR. Valoarea de referință financiară destinată acoperirii cheltuielilor aferente EUAM Ucraina în perioada 1 decembrie 2015-30 noiembrie 2016 este de 17 670 000 EUR. Valoarea de referință financiară destinată acoperirii cheltuielilor aferente EUAM Ucraina în perioada 1 decembrie 2016-30 noiembrie 2017 este de 20 800 000 EUR. Valoarea de referință financiară pentru perioadele ulterioare se stabilește de către Consiliu.”

               2.

               La articolul 17 se introduce următorul alineat:
               „(1a)   ÎR este autorizat să transmită către Agenția Europeană pentru Poliția de Frontieră și Garda de Coastă («Frontex») informații și documente clasificate UE generate în scopul EUAM Ucraina până la nivelul de clasificare stabilit de Consiliu în conformitate cu Decizia 2013/488/UE. ÎR și Frontex stabilesc modalitățile de conlucrare în acest scop.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 28 noiembrie 2016.

            Pentru Consiliu

            Președintele

         P. ŽIGA

      (1)  Decizia 2014/486/PESC a Consiliului din 22 iulie 2014 privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (JO L 217, 23.7.2014, p. 42).

      (2)  Decizia (PESC) 2015/2249 a Consiliului din 3 decembrie 2015 de modificare a Deciziei 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (JO L 318, 4.12.2015, p. 38).

      (3)  Decizia (PESC) 2016/712 a Consiliului din 12 mai 2016 de modificare a Deciziei 2014/486/PESC privind misiunea Uniunii Europene pentru reforma sectorului securității civile în Ucraina (EUAM Ucraina) (JO L 125, 13.5.2016, p. 11).


title: Decizia Consiliului din 31 ianuarie 2005 privind semnarea și aplicarea provizorie a unui protocol la Acordul euro-mediteranean de instituire a unei asocieri între Comunitățile Europene și statele lor membre, pe de o parte, și Statul Israel, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0376

Jurnalul Oficial L 149 , 02/06/2006 p. 0001 - 0001

		20050131Decizia Consiliuluidin 31 ianuarie 2005privind semnarea și aplicarea provizorie a unui protocol la Acordul euro-mediteranean de instituire a unei asocieri între Comunitățile Europene și statele lor membre, pe de o parte, și Statul Israel, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/376/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatele (2) și (3),având în vedere Actul de aderare din 2003, în special articolul 6 alineatul (2),având în vedere propunerea Comisiei,întrucât:(1) La 10 februarie 2004, Consiliul a autorizat Comisia să deschidă negocieri cu Israelul, în numele Comunității și al statelor membre, în vederea adaptării Acordului euro-mediteranean de instituire a unei asocieri între Comunitățile Europene și statele lor membre, pe de o parte, și Statul Israel, pe de altă parte [1], pentru a ține seama de aderarea la Uniunea Europeană a noilor state membre.(2) Spre satisfacția Comisiei, respectivele negocieri au fost încheiate.(3) Textul protocolului negociat cu Israel prevede, la articolul 13, aplicarea provizorie a protocolului înainte de intrarea sa în vigoare.(4) Sub rezerva încheierii sale la o dată ulterioară, este necesară semnarea protocolului în numele Comunității și al statelor sale membre și aplicarea sa provizorie,DECIDE:Articolul 1Președintele Consiliului este autorizat să numească persoana împuternicită (persoanele împuternicite) să semneze, în numele Comunității Europene și al statelor sale membre, protocolul la Acordul euro-mediteranean de instituire a unei asocieri între Comunitățile Europene și statele lor membre, pe de o parte, și Statul Israel, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană.Textul acordului se anexează la prezenta decizie.Articolul 2Comunitatea Europeană și statele sale membre convin să aplice protocolul cu titlu provizoriu, sub rezerva încheierii acestuia.Adoptată la Bruxelles, 31 ianuarie 2005.Pentru ConsiliuPreședinteleJ. Asselborn[1] JO L 147, 21.6.2000, p. 3.--------------------------------------------------


title: 2012/533/UE: Decizia Consiliului din 24 septembrie 2012 privind poziția care urmează să fie adoptată de Uniunea Europeană în cadrul comitetului mixt instituit prin articolul 11 din Acordul dintre Uniunea Europeană și Georgia cu privire la protecția indicațiilor geografice ale produselor agricole și alimentare, în ceea ce privește adoptarea regulamentului de procedură al comitetului mixt

text:
               2.10.2012

               RO

               Jurnalul Oficial al Uniunii Europene

               L 266/34

         DECIZIA CONSILIULUI
   din 24 septembrie 2012
   privind poziția care urmează să fie adoptată de Uniunea Europeană în cadrul comitetului mixt instituit prin articolul 11 din Acordul dintre Uniunea Europeană și Georgia cu privire la protecția indicațiilor geografice ale produselor agricole și alimentare, în ceea ce privește adoptarea regulamentului de procedură al comitetului mixt
   (2012/533/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul dintre Uniunea Europeană și Georgia cu privire la protecția indicațiilor geografice ale produselor agricole și alimentare (1) („acordul”) a intrat în vigoare la 1 aprilie 2012.

               (2)

               Articolul 11 din acord instituie un comitet mixt care trebuie să asigure, printre altele, funcționarea adecvată a acordului.

               (3)

               În conformitate cu articolul 11 alineatul (2) din acord, comitetul mixt își stabilește propriul regulament de procedură.

               (4)

               Poziția care urmează să fie adoptată de Uniunea Europeană în cadrul comitetului mixt în ceea ce privește adoptarea regulamentului de procedură al respectivului comitet mixt ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția pe care urmează să o adopte Uniunea Europeană în cadrul comitetului mixt instituit prin articolul 11 din Acordul dintre Uniunea Europeană și Georgia cu privire la protecția indicațiilor geografice ale produselor agricole și alimentare, în ceea ce privește regulamentul de procedură al comitetului mixt, se bazează pe proiectul de decizie a comitetului mixt, atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 24 septembrie 2012.

            Pentru Consiliu

            Președintele

         S. ALETRARIS

      (1)  JO L 93, 30.3.2012, p. 3.

      PROIECT
      DECIZIA COMITETULUI MIXT
      din …
      cu privire la adoptarea regulamentului său de procedură
      COMITETUL MIXT,
      având în vedere Acordul dintre Uniunea Europeană și Georgia cu privire la protecția indicațiilor geografice ale produselor agricole și alimentare, în special articolul 11,
      întrucât respectivul acord a intrat în vigoare la 1 aprilie 2012,
      ADOPTĂ PREZENTA DECIZIE:
      Articolul 1
      Șefii de delegație
      (1)   Uniunea Europeană și Georgia („părțile”) desemnează fiecare câte un șef de delegație, care este persoana de contact pentru toate aspectele legate de comitet.
      (2)   Fiecare șef de delegație poate delega toate sau oricare dintre funcțiile șefului de delegație unui adjunct desemnat, caz în care toate referirile care se fac în continuare la șeful de delegație se aplică de asemenea adjunctului desemnat.
      Articolul 2
      Președintele
      (1)   Funcția de președinte al comitetului este deținută prin rotație, pentru o perioadă de un an calendaristic, de către șeful de delegație al fiecărei părți.
      (2)   Președintelui îi revin funcțiile de secretariat ale comitetului.
      Articolul 3
      Reuniuni
      (1)   Președintele stabilește, de comun acord cu celălalt șef de delegație, data și locul de desfășurare sau, în cazul reuniunilor prin mijloace electronice, modalitățile tehnice ale reuniunilor. Președintele și celălalt șef de delegație, convenind asupra datei și a locului de desfășurare a reuniunii, respectă cerința de a organiza o reuniune în termen de 90 de zile.
      (2)   Cu excepția cazului în care se convine altfel de comun acord, reuniunile comitetului nu sunt publice.
      Articolul 4
      Corespondența
      (1)   Orice corespondență adresată comitetului sau pentru acesta se trimite președintelui comitetului. Acesta trimite o copie a întregii corespondențe legate de comitet celuilalt șef de delegație, șefului Misiunii Georgiei la Bruxelles și șefului delegației Uniunii la Tbilisi.
      (2)   Corespondența dintre președinte și celălalt șef de delegație se poate face prin orice mijloc scris, inclusiv prin mesagerie electronică.
      Articolul 5
      Ordinea de zi a reuniunilor
      (1)   Președintele întocmește un proiect de ordine de zi înainte de reuniune. Proiectul de ordine de zi se trimite celuilalt șef de delegație cu cel mult 20 de zile lucrătoare înainte de începerea reuniunii. Proiectul de ordine de zi difuzat de președinte trebuie să conțină orice element vizat de articolul 11 alineatul (3) din acord, ales de președinte.
      (2)   Șefii de delegație pot solicita adăugarea altor elemente vizate de articolul 11 alineatul (3) cu cel puțin 10 zile lucrătoare înainte de începerea reuniunii, pe care președintele trebuie să le includă pe proiectul de ordine de zi.
      (3)   Cu cel puțin cinci zile lucrătoare înainte de începerea reuniunii, președintele trebuie să transmită un proiect definitiv de ordine de zi celuilalt șef de delegație.
      (4)   Ordinea de zi este adoptată de comun acord de președinte și de celălalt șef de delegație la începutul fiecărei reuniuni. Pe ordinea de zi poate fi inclus un punct diferit de cele care figurează în proiectul de ordine de zi dacă președintele și celălalt șef de delegație se pun de acord în această privință.
      Articolul 6
      Adoptarea instrumentelor
      (1)   Deciziile comitetului în sensul articolului 11 alineatul (2) din acord sunt transmise părților și poartă semnătura președintelui și a celuilalt șef de delegație.
      (2)   Fiecare parte poate decide să publice orice decizie adoptată de comitet.
      Articolul 7
      Procedura scrisă
      (1)   O decizie a comitetului poate fi adoptată prin procedură scrisă dacă președintele și celălalt șef de delegație se pun de acord în această privință.
      (2)   Șeful de delegație care propune utilizarea procedurii scrise prezintă proiectul de decizie celuilalt șef de delegație. Celălalt șef de delegație trebuie să răspundă, indicând dacă acceptă sau nu acceptă proiectul, dacă propune modificări sau dacă solicită mai mult timp de gândire. Dacă proiectul este adoptat, el trebuie finalizat în conformitate cu articolul 6 alineatul (1).
      Articolul 8
      Procesul-verbal
      (1)   Președintele întocmește un proiect de proces-verbal al fiecărei reuniuni și îl prezintă celuilalt șef de delegație în termen de 20 de zile lucrătoare de la reuniune. Proiectul de proces-verbal menționează recomandările făcute și poate de asemenea să includă oricare alte concluzii la care s-a ajuns. Celălalt șef de delegație aprobă proiectul sau propune modificări. Odată ce se ajunge la un acord privind proiectul de proces-verbal, două exemplare originale sunt semnate de președinte și de celălalt șef de delegație. Un exemplar original al procesului-verbal este păstrat de către președinte, iar unul de către celălalt șef de delegație.
      (2)   În cazul în care nu se ajunge la un acord cu privire la procesul-verbal înainte de convocarea reuniunii următoare, se consemnează în procesul-verbal proiectul întocmit de președinte, la care se anexează modificările propuse transmise de către celălalt șef de delegație.
      Articolul 9
      Cheltuieli
      Fiecare parte suportă cheltuielile aferente participării sale la reuniunile comitetului.
      Articolul 10
      Confidențialitate
      Deliberările comitetului sunt confidențiale.


title: Decizia (UE) 2016/1197 a Consiliului din 26 octombrie 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Kiribati privind exonerarea de obligația de a deține viză de scurtă ședere

text:
               23.7.2016

               RO

               Jurnalul Oficial al Uniunii Europene

               L 198/1

         DECIZIA (UE) 2016/1197 A CONSILIULUI
   din 26 octombrie 2015
   privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Kiribati privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Republica Kiribati din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Republica Kiribati este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               La 9 octombrie 2014, Consiliul a adoptat o decizie prin care a autorizat Comisia să înceapă negocieri cu Republica Kiribati în vederea încheierii unui acord între Uniunea Europeană și Republica Kiribati privind exonerarea de obligația de a deține viză de scurtă ședere (denumit în continuare „acordul”).

               (4)

               Negocierile privind acordul au început la 17 decembrie 2014 și au fost finalizate cu succes prin parafarea acestuia la 6 mai 2015 de către Republica Kiribati și la 10 iunie 2015 de către Uniune, prin intermediul unui schimb de scrisori.

               (5)

               Acordul ar trebui să fie semnat, iar declarațiile atașate la acord ar trebui să fie aprobate, în numele Uniunii. Acordul ar trebui să se aplice cu titlu provizoriu din ziua următoare datei semnării sale, până la finalizarea procedurilor necesare pentru încheierea sa oficială.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (7)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului între Uniunea Europeană și Republica Kiribati privind exonerarea de obligația de a deține viză de scurtă ședere (denumit în continuare „acordul”), sub rezerva încheierii sale.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul este aplicat cu titlu provizoriu din ziua următoare datei semnării sale (5) până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Luxemburg, 26 octombrie 2015.

            Pentru Consiliu

            Președintele

         C. DIESCHBOURG

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia (UE) 2016/357 a Consiliului din 15 ianuarie 2016 privind poziția ce urmează a fi adoptată de Uniunea Europeană în cadrul Consiliului de stabilizare și de asociere UE-fosta Republică iugoslavă a Macedoniei în ceea ce privește participarea fostei Republici iugoslave a Macedoniei în calitate de observator la lucrările Agenției pentru Drepturi Fundamentale a Uniunii Europene, precum și modalitățile de participare, în cadrul stabilit la articolele 4 și 5 din Regulamentul (CE) nr. 168/2007, inclusiv dispozițiile referitoare la participarea la inițiativele luate de agenție, la contribuțiile financiare și la personal

text:
               12.3.2016

               RO

               Jurnalul Oficial al Uniunii Europene

               L 67/31

         DECIZIA (UE) 2016/357 A CONSILIULUI
   din 15 ianuarie 2016
   privind poziția ce urmează a fi adoptată de Uniunea Europeană în cadrul Consiliului de stabilizare și de asociere UE-fosta Republică iugoslavă a Macedoniei în ceea ce privește participarea fostei Republici iugoslave a Macedoniei în calitate de observator la lucrările Agenției pentru Drepturi Fundamentale a Uniunii Europene, precum și modalitățile de participare, în cadrul stabilit la articolele 4 și 5 din Regulamentul (CE) nr. 168/2007, inclusiv dispozițiile referitoare la participarea la inițiativele luate de agenție, la contribuțiile financiare și la personal
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 352 coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Consiliul European de la Luxembourg din decembrie 1997 a desemnat participarea la agențiile Uniunii drept un mijloc de accelerare a strategiei de preaderare. Concluziile respectivului Consiliu European prevăd că „statele candidate pot participa la agențiile Uniunii, în urma unei decizii adoptate de la caz la caz”.

               (2)

               Regulamentul (CE) nr. 168/2007 al Consiliului (1) prevede faptul că Agenția pentru Drepturi Fundamentale a Uniunii Europene (denumită în continuare „agenția”) este deschisă participării țărilor candidate în cadrul stabilit la articolele 4 și 5.

               (3)

               Fosta Republică iugoslavă a Macedoniei împărtășește obiectivele agenției și subscrie la domeniul de aplicare și la descrierea atribuțiilor care revin acesteia, astfel cum sunt prevăzute în Regulamentul (CE) nr. 168/2007.

               (4)

               Obiectivul final al fostei Republici iugoslave a Macedoniei îl reprezintă aderarea la Uniune, iar participarea sa la agenție va ajuta fosta Republică iugoslavă a Macedoniei să îndeplinească acest obiectiv,

         ADOPTĂ PREZENTA DECIZIE:
   Articol unic
   Poziția care urmează să fie adoptată de Uniunea Europeană în cadrul Consiliului de stabilizare și de asociere UE-fosta Republică iugoslavă a Macedoniei în ceea ce privește participarea fostei Republici iugoslave a Macedoniei în calitate de observator la lucrările Agenției pentru Drepturi Fundamentale a Uniunii Europene, precum și modalitățile de participare se bazează pe proiectul de decizie a Consiliului de stabilizare și de asociere UE-fosta Republică iugoslavă a Macedoniei atașat la prezenta decizie.

      Adoptată la Bruxelles, 15 ianuarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (JO L 53, 22.2.2007, p. 1).

      PROIECT
      DECIZIA 2016/… A CONSILIULUI DE STABILIZARE ȘI DE ASOCIERE UE-FOSTA REPUBLICĂ IUGOSLAVĂ A MACEDONIEI
      din…
      privind participarea fostei Republici iugoslave a Macedoniei în calitate de observator la lucrările Agenției pentru Drepturi Fundamentale a Uniunii Europene, precum și modalitățile de participare, în cadrul stabilit la articolele 4 și 5 din Regulamentul (CE) nr. 168/2007 al Consiliului, inclusiv dispozițiile referitoare la participarea la inițiativele luate de agenție, la contribuțiile financiare și la personal
      CONSILIUL DE STABILIZARE ȘI DE ASOCIERE UE-FOSTA REPUBLICĂ IUGOSLAVĂ A MACEDONIEI,
      având în vedere Acordul de stabilizare și de asociere dintre Comunitățile Europene și statele membre ale acestora, pe de o parte, și fosta Republică iugoslavă a Macedoniei, pe de altă parte (1),
      având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (2), în special articolul 28 alineatul (2),
      întrucât:

                  (1)

                  Consiliul European de la Luxembourg din decembrie 1997 a desemnat participarea la agențiile Uniunii drept un mijloc de accelerare a strategiei de preaderare. Concluziile respectivului Consiliu European prevăd că „statele candidate pot participa la agențiile Uniunii, în urma unei decizii adoptate de la caz la caz”.

                  (2)

                  Fosta Republică iugoslavă a Macedoniei împărtășește obiectivele Agenției pentru Drepturi Fundamentale a Uniunii Europene (denumită în continuare „agenția”) și subscrie la domeniul de aplicare și la descrierea atribuțiilor care revin acesteia, astfel cum sunt prevăzute în Regulamentul (CE) nr. 168/2007.

                  (3)

                  Este oportună permiterea participării fostei Republici iugoslave a Macedoniei în calitate de observator la lucrările agenției, precum și stabilirea modalităților în materie de participare, inclusiv a dispozițiilor referitoare la participarea la inițiativele luate de agenție, la contribuțiile financiare și la personal.

                  (4)

                  Este oportun, de asemenea, ca agenția să examineze, în temeiul articolului 3 alineatul (1) din Regulamentul (CE) nr. 168/2007, aspecte legate de drepturile fundamentale din fosta Republică iugoslavă a Macedoniei, în măsura în care acest lucru este necesar pentru alinierea progresivă a legislației acestei țări la dreptul Uniunii.

                  (5)

                  În conformitate cu articolul 12 alineatul (2) litera (a) din Regimul aplicabil celorlalți agenți ai Comunităților Europene prevăzut de Regulamentul (CEE, Euratom, CECO) nr. 259/68 al Consiliului, directorul agenției poate autoriza angajarea cetățenilor fostei Republici iugoslave a Macedoniei care beneficiază pe deplin de drepturile lor civice,

            ADOPTĂ PREZENTA DECIZIE:
      Articolul 1
      Fosta Republică iugoslavă a Macedoniei, în calitatea sa de țară candidată, participă ca observator în cadrul Agenției pentru Drepturi Fundamentale a Uniunii Europene instituită prin Regulamentul (CE) nr. 168/2007.
      Articolul 2
      (1)   Agenția poate examina aspecte legate de drepturile fundamentale care intră sub incidența articolului 3 alineatul (1) din Regulamentul (CE) nr. 168/2007, din fosta Republică iugoslavă a Macedoniei, în măsura în care acest lucru este necesar pentru alinierea progresivă a legislației acestei țări la dreptul Uniunii.
      (2)   În acest scop, agenția va putea îndeplini în fosta Republică iugoslavă a Macedoniei sarcinile prevăzute la articolele 4 și 5 din Regulamentul (CE) nr. 168/2007.
      Articolul 3
      Fosta Republică iugoslavă a Macedoniei contribuie financiar la activitățile agenției prevăzute la articolul 4 din Regulamentul (CE) nr. 168/2007 în conformitate cu anexa la prezenta decizie.
      Articolul 4
      (1)   Fosta Republică iugoslavă a Macedoniei numește un observator și un observator supleant care îndeplinesc criteriile prevăzute la articolul 12 alineatul (1) din Regulamentul (CE) nr. 168/2007. Aceștia participă la lucrările Consiliului de administrație în condiții de egalitate cu membrii și membrii supleanți numiți de statele membre, însă nu au drept de vot.
      (2)   Fosta Republică iugoslavă a Macedoniei numește un funcționar guvernamental în calitate de agent național de legătură, după cum se prevede la articolul 8 alineatul (1) din Regulamentul (CE) nr. 168/2007.
      (3)   În termen de patru luni de la intrarea în vigoare a prezentei decizii, fosta Republică iugoslavă a Macedoniei comunică Comisiei Europene numele, calificările și coordonatele persoanelor menționate la alineatele (1) și (2).
      Articolul 5
      Datele furnizate agenției sau comunicate de către aceasta pot fi publicate și sunt puse la dispoziția publicului, cu condiția ca informațiile confidențiale să beneficieze în fosta Republică iugoslavă a Macedoniei de același grad de protecție ca în cadrul Uniunii.
      Articolul 6
      Agenția beneficiază în fosta Republică iugoslavă a Macedoniei de aceeași capacitate juridică ca cea acordată persoanelor juridice în virtutea dreptului din fosta Republică iugoslavă a Macedoniei.
      Articolul 7
      Pentru a permite agenției și personalului acesteia să își îndeplinească sarcinile, fosta Republică iugoslavă a Macedoniei acordă privilegii și imunități identice celor prevăzute la articolele 1-4, 5, 6, 10-13, 15, 17 și 18 din Protocolul (nr. 7) privind privilegiile și imunitățile Uniunii Europene, anexat la Tratatul privind Uniunea Europeană și la Tratatul privind funcționarea Uniunii Europene.
      Articolul 8
      Părțile iau toate măsurile generale sau specifice necesare pentru a-și îndeplini obligațiile care le revin în temeiul prezentei decizii și le notifică Consiliului de stabilizare și de asociere.
      Articolul 9
      Prezenta decizie intră în vigoare în prima zi a lunii următoare datei adoptării.

         Adoptată la …,

               Pentru Consiliul de stabilizare și de asociere

               Președintele

         (1)  JO L 84, 20.3.2004, p. 13.

         (2)  JO L 53, 22.2.2007, p. 1.

         ANEXĂ

            CONTRIBUȚIA FINANCIARĂ A FOSTEI REPUBLICI IUGOSLAVE A MACEDONIEI ÎN CADRUL AGENȚIEI PENTRU DREPTURI FUNDAMENTALE A UNIUNII EUROPENE

                     1.

                     Contribuția financiară a fostei Republici iugoslave a Macedoniei la bugetul general al Uniunii Europene în vederea participării la Agenția pentru Drepturi Fundamentale a Uniunii Europene („agenția”), după cum se prevede la punctul 2, reprezintă totalitatea costurilor aferente participării.

                     2.

                     Contribuția financiară a fostei Republici iugoslave a Macedoniei la bugetul general al Uniunii Europene este următoarea:

                                 Anul 1:

                                 165 000 EUR

                                 Anul 2:

                                 170 000 EUR

                                 Anul 3:

                                 175 000 EUR

                     3.

                     Eventualul ajutor financiar din partea programelor de asistență ale Uniunii se va decide separat, în conformitate cu programul respectiv al Uniunii.

                     4.

                     Contribuția fostei Republici iugoslave a Macedoniei va fi gestionată în conformitate cu regulamentul financiar (1) aplicabil bugetului general al Uniunii Europene.

                     5.

                     Cheltuielile de călătorie și de ședere suportate de reprezentanții și de experții din fosta Republică iugoslavă a Macedoniei în scopul participării la activitățile agenției sau la reuniunile referitoare la punerea în aplicare a programului de activitate al agenției se rambursează de către agenție pe aceeași bază și conform procedurilor care sunt în prezent în vigoare pentru statele membre ale Uniunii.

                     6.

                     După intrarea în vigoare a prezentei decizii și la începutul fiecărui an care urmează, Comisia va adresa fostei Republici iugoslave a Macedoniei o solicitare de fonduri corespunzătoare contribuției sale în cadrul agenției, în conformitate cu prezenta decizie. Pentru primul an calendaristic al participării sale, fosta Republică iugoslavă a Macedoniei va plăti o contribuție proporțională, calculată începând de la data participării sale până la sfârșitul anului. Pentru anii următori, contribuția se va stabili în conformitate cu prezenta decizie.

                     7.

                     Această contribuție este exprimată în EUR și virată într-un cont bancar în EUR al Comisiei.

                     8.

                     Fosta Republică iugoslavă a Macedoniei își va plăti contribuția în funcție de solicitarea de fonduri pentru propria sa parte în termen de cel mult 30 de zile de la expedierea solicitării de fonduri de către Comisie.

                     9.

                     Orice întârziere a plății contribuției duce la plata de către fosta Republică iugoslavă a Macedoniei a unei dobânzi aplicabile sumei restante datorate la data scadenței. Rata dobânzii corespunde ratei practicate de Banca Centrală Europeană la data scadenței pentru operațiunile sale în EUR, majorată cu 1,5 puncte procentuale.

            (1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO L 298, 26.10.2012, p. 1).


title: Decizia (UE) 2016/21 a Băncii Centrale Europene din 23 decembrie 2015 de modificare a Deciziei BCE/2008/17 de stabilire a cadrului pentru achizițiile comune ale Eurosistemului (BCE/2015/51)

text:
               9.1.2016

               RO

               Jurnalul Oficial al Uniunii Europene

               L 6/5

         DECIZIA (UE) 2016/21 A BĂNCII CENTRALE EUROPENE
   din 23 decembrie 2015
   de modificare a Deciziei BCE/2008/17 de stabilire a cadrului pentru achizițiile comune ale Eurosistemului (BCE/2015/51)
   Consiliul guvernatorilor Băncii Centrale Europene,
   având în vedere Tratatul privind funcționarea Uniunii Europene, în special articolele 127 și 128,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 coroborat cu articolele 3.1, 5, 16 și 24,
   întrucât:

               (1)

               La 10 iulie 2014, Consiliul guvernatorilor a decis ca mandatul Biroului de Coordonare a Achizițiilor Eurosistemului (Eurosystem Procurement Coordination Office) (EPCO) să fie extins până la 31 decembrie 2019. La 7 ianuarie 2015, Consiliul guvernatorilor a desemnat Banque centrale du Luxemburg drept gazdă a EPCO pentru această perioadă.

               (2)

               Pe lângă băncile centrale naționale, și autoritățile naționale ale statelor membre, instituțiile și organismele Uniunii sau organizațiile internaționale pot avea un interes în participarea la activitățile EPCO și procedurile comune de atribuire ale acestuia. O astfel de participare ar trebui să aibă loc în condițiile stabilite de Consiliul guvernatorilor. Aceste condiții ar trebui să fie similare celor aplicabile băncilor centrale.

               (3)

               La 13 noiembrie 2014, Consiliul guvernatorilor a adoptat o orientare privind achiziția de bancnote euro (1). În plus, legislația Uniunii privind achizițiile a fost revizuită prin Directiva 2014/24/UE a Parlamentului European și a Consiliului (2), care promovează achiziția comună de bunuri și servicii și utilizarea anumitor tehnici de achiziție centralizată. Consiliul guvernatorilor încearcă să fructifice această legislație actualizată prin încurajarea participării la achizițiile comune.

               (4)

               Identificarea și evaluarea potențialelor cazuri de achiziții comune au prioritate în lista de atribuții a EPCO, iar retragerea din achiziții comune este supusă unor termene prestabilite.

               (5)

               Pentru a simplifica procedurile bugetare ale EPCO și pentru a susține eforturile suplimentare în contextul conducerii achizițiilor comune, la 7 ianuarie 2015 Consiliul guvernatorilor a aprobat utilizarea unui pachet financiar care să acopere un buget multianual. Consiliul guvernatorilor a modificat și programul de achiziții pentru a-l face mai flexibil, urmând ca EPCO să pregătească un plan de achiziții reînnoibil supus anual aprobării Consiliului guvernatorilor.

               (6)

               Efectivitatea și eficiența EPCO ar trebui evaluate înainte de încetarea mandatului acestuia.

               (7)

               Prin urmare, Decizia BCE/2008/17 (3) ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificarea Deciziei BCE/2008/17
   Decizia BCE/2008/17 se modifică după cum urmează:

               1.

               La articolul 2, alineatul (3) se înlocuiește cu următorul text:
               „(3)   Prezenta decizie nu aduce atingere Orientării (UE) 2015/280 a Băncii Centrale Europene (4).

                  (4)  Orientarea (UE) 2015/280 a Băncii Centrale Europene din 13 noiembrie 2014 privind instituirea Sistemului pentru achiziții și producție din Eurosistem (BCE/2014/44) (JO L 47, 20.2.2015, p. 29).”"

               2.

               La articolul 3, alineatul (1) se înlocuiește cu următorul text:
               „(1)   EPCO îndeplinește următoarele atribuții de bază:

                           (a)

                           identifică potențialele cazuri de achiziții comune, acoperite sau nu de prezenta decizie, pe baza necesităților în materie de achiziții comunicate EPCO de băncile centrale;

                           (b)

                           realizează și actualizează, în măsura în care este necesar, un plan anual de achiziții pentru procedurile comune de atribuire, pe baza evaluării descrise la litera (a);

                           (c)

                           pregătește cerințe comune, în colaborare cu băncile centrale participante la o procedură comună de atribuire;

                           (d)

                           acordă sprijin băncilor centrale pentru procedurile comune de atribuire;

                           (e)

                           acordă sprijin băncilor centrale pentru achizițiile referitoare la proiecte comune ale Sistemului European al Băncilor Centrale, dacă acest lucru este solicitat de către banca centrală care conduce proiectul sau de către băncile centrale care conduc proiectul;

                     EPCO poate îndeplini și alte atribuții decât cele sus-menționate, în special pentru a facilita adoptarea celor mai bune practici de achiziții din Eurosistem și pentru a dezvolta infrastructura (de exemplu competențe, unelte funcționale, sisteme informatice, procese) necesare pentru achiziția comună.”

               3.

               La articolul 3, alineatul (4) se înlocuiește cu următorul text:
               „(4)   Băncile centrale finanțează bugetul EPCO în conformitate cu normele adoptate de Consiliul guvernatorilor, buget care se poate întemeia pe un pachet financiar care acoperă mai mulți ani sau pe o propunere de buget anual și poate include stimulente pentru a promova activitatea de conducere a proiectelor de achiziții comune.”

               4.

               La articolul 3, alineatul (7) se înlocuiește cu următorul text:
               „(7)   Comitetul director al EPCO efectuează o evaluare a eficacității și a eficienței activităților EPCO în timp util înainte de încetarea mandatului acestuia. Pe baza acestei evaluări, Consiliul guvernatorilor decide dacă este necesară efectuarea unei proceduri de selecție pentru alegerea unei noi bănci centrale gazdă.”

               5.

               La articolul 4, alineatul (2) se înlocuiește cu următorul text:
               „(2)   După identificarea unui potențial caz de achiziție comună, EPCO invită băncile centrale să participe la o procedură comună de atribuire. Băncile centrale informează EPCO în timp util dacă intenționează să participe la procedura comună de atribuire și, în acest caz, comunică EPCO necesitățile lor în materie de achiziții. În cazul în care nu este necesară publicarea unui anunț de participare, o bancă centrală se poate retrage dintr-o achiziție comună până la momentul în care se angajează oficial să participe. Atunci când este necesară publicarea unui anunț de participare, o bancă centrală se poate retrage oricând înainte de publicarea anunțului de participare.”

               6.

               La articolul 4, alineatul (3) se înlocuiește cu următorul text:
               „(3)   În fiecare an EPCO transmite Consiliului guvernatorilor spre aprobare un plan actualizat de achiziții pentru procedurile comune de atribuire care include denumirile băncilor centrale lider. Consiliul guvernatorilor adoptă o decizie privind planul de achiziții și implementarea acestuia după consultarea Comitetului director al EPCO.”

               7.

               Articolul 5 se înlocuiește cu următorul text:
               „Articolul 5
               Participarea altor instituții
               Consiliul guvernatorilor poate invita băncile centrale naționale ale statelor membre care nu au adoptat încă euro să participe la activitățile EPCO, precum și la procedurile comune de atribuire, în aceleași condiții ca și cele aplicate băncilor centrale din Eurosistem. În plus, Consiliul guvernatorilor poate invita autorități naționale din statele membre, instituții și organisme ale Uniunii sau organizații internaționale să participe la activitățile EPCO și la procedurile comune de achiziție în condițiile prevăzute de Consiliului guvernatorilor în invitație. Orice astfel de invitație se limitează la achiziția comună de bunuri și servicii pentru îndeplinirea nevoilor comune băncilor centrale și entităților invitate, iar condițiile vor fi similare celor aplicabile băncilor centrale din Eurosistem.”.

         Articolul 2
   Dispoziții finale
   Prezenta decizie intră în vigoare în a treia zi de la publicarea în Jurnalul Oficial al Uniunii Europene.

      Adoptată la Frankfurt pe Main, 23 decembrie 2015.

            Președintele BCE

         Mario DRAGHI

      (1)  Orientarea (UE) 2015/280 a Băncii Centrale Europene din 13 noiembrie 2014 privind instituirea Sistemului pentru achiziții și producție din Eurosistem (BCE/2014/44) (JO L 47, 20.2.2015, p. 29).

      (2)  Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (JO L 94, 28.3.2014, p. 65).

      (3)  Decizia BCE/2008/17 din 17 noiembrie 2008 de stabilire a cadrului pentru achizițiile comune ale Eurosistemului (JO L 319, 29.11.2008, p. 76).


title: Decizia 2012/711/PESC a Consiliului din 19 noiembrie 2012 privind sprijinirea activităților Uniunii pentru promovarea în rândul țărilor terțe a controlului exporturilor de arme și a principiilor și criteriilor prevăzute în Poziția comună 2008/944/PESC

text:
               20.11.2012

               RO

               Jurnalul Oficial al Uniunii Europene

               L 321/62

         DECIZIA 2012/711/PESC A CONSILIULUI
   din 19 noiembrie 2012
   privind sprijinirea activităților Uniunii pentru promovarea în rândul țărilor terțe a controlului exporturilor de arme și a principiilor și criteriilor prevăzute în Poziția comună 2008/944/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Strategia europeană de securitate adoptată de șefii de stat și de guvern la 12 decembrie 2003 subliniază cinci provocări fundamentale cu care Uniunea se confruntă în contextul ulterior războiului rece: terorismul, proliferarea armelor de distrugere în masă, conflictele regionale, eșecurile statale și criminalitatea organizată. Consecințele circulației necontrolate a armelor convenționale se află în centrul a patru dintre aceste cinci provocări. Strategia subliniază importanța controlului exporturilor în limitarea proliferării.

               (2)

               La 5 iunie 1998, Uniunea a adoptat Codul de conduită al Uniunii Europene privind exporturile de arme, obligatoriu din punct de vedere politic, care stabilește criterii comune de reglementare a comerțului legal cu arme convenționale. Codul a fost periodic actualizat.

               (3)

               Strategia UE de combatere a acumulării ilicite și a traficului ilicit de arme de calibru mic și armament ușor (SALW), precum și de muniție aferentă, adoptată de Consiliul European din 15-16 decembrie 2005, prevede că Uniunea ar trebui să sprijine, la nivel regional și internațional, întărirea controalelor exporturilor și promovarea criteriilor Codului de conduită privind exporturile de arme, printre altele, prin acordarea de asistență țărilor terțe la elaborarea legislației naționale în acest domeniu și prin promovarea măsurilor pentru îmbunătățirea transparenței.

               (4)

               Codul de conduită privind exporturile de arme obligatoriu din punct de vedere politic a fost înlocuit la 8 decembrie 2008 de Poziția comună 2008/944/PESC a Consiliului (1) obligatorie din punct de vedere juridic, care stabilește norme comune de reglementare a controlului exporturilor de tehnologie și echipament militar. Poziția comună 2008/944/PESC stabilește opt criterii în raport cu care se evaluează cererile privind exportul de arme convenționale. Aceasta include de asemenea un mecanism de notificare și consultare pentru refuzurile exporturilor de arme și măsuri în materie de transparență, precum publicarea în fiecare an a unui raport anual al Uniunii privind exporturile de arme.

               (5)

               În conformitate cu articolul 7 din Poziția comună 2008/944/PESC și pentru maximizarea eficacității poziției comune, statele membre au convenit să colaboreze în cadrul politicii externe și de securitate comune (PESC) pentru consolidarea cooperării lor și pentru promovarea convergenței lor în domeniul exporturilor de tehnologie și echipament militar. Mai multe țări terțe au susținut în mod oficial principiile și criteriile din Poziția comună 2008/944/PESC.

               (6)

               Articolul 11 din Poziția comună 2008/944/PESC prevede că statele membre depun toate eforturile pentru a încuraja alte state exportatoare de arme să aplice criteriile din respectiva poziție comună.

               (7)

               Uniunea și statele sale membre respectă principiul confidențialității în schimbul lor de informații privind politica de export al armelor, mai ales atunci când țările terțe sunt beneficiare.

               (8)

               La 6 decembrie 2006, Adunarea generală a Organizației Națiunilor Unite, cu sprijinul tuturor statelor membre ale Uniunii Europene, a adoptat Rezoluția 61/89 intitulată „Spre un tratat privind comerțul cu arme: stabilirea standardelor internaționale comune pentru importul, exportul și transferul de arme convenționale”, inițiind, astfel, în mod formal procesul ONU de negociere a unui tratat privind comerțul cu arme.

               (9)

               La 12 ianuarie 2010, Adunarea generală a ONU, cu sprijinul tuturor statelor membre ale Uniunii Europene, a adoptat Rezoluția 64/48, intitulată „Tratatul privind comerțul cu arme”, care a decis convocarea Conferinței ONU referitoare la Tratatul privind comerțul cu arme pentru o perioadă de patru săptămâni consecutive în 2012, în vederea elaborării unui instrument cu forță juridică obligatorie cu privire la cele mai ridicate standarde internaționale comune posibile pentru transferurile de arme convenționale.

               (10)

               În cadrul conferinței ONU din iulie 2012 referitoare la Tratatul privind comerțul cu arme nu s-a ajuns la un acord privind textul final al tratatului, dar s-au înregistrat progrese considerabile care se reflectă în proiectul textului tratatului, prezentat de președintele conferinței la 26 iulie 2012. Uniunea sprijină pe deplin finalizarea rapidă a negocierilor prin organizarea unei conferințe finale a ONU cu o durată mai scurtă, referitoare la Tratatul privind comerțul cu arme, la începutul anului 2013, care să funcționeze potrivit acelorași reguli ca și prima conferință și care să marcheze încheierea negocierilor privind tratatul, desfășurate pe baza proiectului de text prezentat de președinte la 26 iulie 2012.

               (11)

               Consiliul a adoptat în 2005, 2006, 2007, 2010 și 2012 concluzii în sprijinul negocierii unui tratat privind comerțul cu arme, subliniind importanța cooperării în acest proces cu alte state și organizații regionale.

               (12)

               La 17 martie 2008, Consiliul a adoptat Acțiunea comună 2008/230/PESC privind sprijinirea activităților UE pentru promovarea în rândul țărilor terțe a controlului exporturilor de arme și a principiilor și criteriilor Codului de conduită al UE privind exporturile de arme (2). În cadrul acțiunii comune, au fost organizate o serie de patru seminare regionale pentru țări din Europa de Sud-Est, din Europa de Est și regiunea Caucazului de Sud și din Africa de Nord.

               (13)

               La 22 decembrie 2009, Consiliul a adoptat Decizia 2009/1012/PESC privind sprijinirea activităților UE pentru promovarea în rândul țărilor terțe a controlului exporturilor de arme și a principiilor și criteriilor prevăzute în Poziția comună 2008/944/PESC (3). În cadrul Deciziei 2009/1012/PESC, au fost organizate o serie de cinci seminare regionale pentru țări din Europa de Sud-Est, din Europa de Est și regiunea Caucazului de Sud și din Africa de Nord. Decizia 2009/1012/PESC a prevăzut de asemenea organizarea a patru vizite de studiu, găzduite de statele membre, pentru țările candidate la aderarea la Uniune.

               (14)

               În ultimii ani, Uniunea a furnizat asistență pentru îmbunătățirea controalelor exporturilor de produse cu dublă utilizare în țările terțe, în cadrul proiectelor întreprinse prin intermediul instrumentelor financiare ale Uniunii, altele decât bugetul PESC.

               (15)

               Oficiului Federal pentru Economie și Controlul Exporturilor din Germania (denumit în continuare „BAFA”) i s-a încredințat de către Consiliu punerea în aplicare din punct de vedere tehnic a Deciziei 2009/1012/PESC și, în ianuarie 2012, BAFA a finalizat cu succes organizarea tuturor activităților prevăzute de aceasta. BAFA a fost de asemenea identificată ca agenție de punere în aplicare a proiectelor finanțate de Uniune privind controalele exporturilor de produse cu dublă utilizare în cadrul Instrumentului de stabilitate. În acest context, faptul că BAFA a fost selectată ca agenție de punere în aplicare a unor noi activități ale Uniunii în domeniul controlului exporturilor este justificat de experiența, calificările și expertiza necesară dovedite de BAFA în ceea ce privește punerea în aplicare a acquis-ului Uniunii relevant și promovarea acestuia față de țările terțe și va spori continuitatea și coerența globală a asistenței Uniunii în acest domeniu,

         ADOPTĂ PREZENTA DECIZIE:
   Articolul 1
   (1)   În scopul promovării păcii și securității și în conformitate cu Strategia europeană de securitate, Uniunea urmărește atingerea următoarelor obiective:

               (a)

               promovarea unor controale îmbunătățite ale țărilor terțe ale exporturilor de arme, în conformitate cu principiile stabilite în Poziția comună 2008/944/PESC și căutând complementaritatea și sinergiile cu proiectele de asistență ale Uniunii în domeniul controlului exporturilor de produse cu dublă utilizare;

               (b)

               sprijinirea eforturilor țărilor terțe la nivel național și regional de a face mai responsabil și mai transparent comerțul cu arme convenționale.

         (2)   Uniunea urmărește atingerea obiectivelor menționate la alineatul (1) prin intermediul următoarelor activități de proiect:

               (a)

               continuarea promovării, în rândul țărilor terțe, a criteriilor și principiilor Poziției comune 2008/944/PESC, pe baza realizărilor obținute prin intermediul punerii în aplicare a Deciziei 2009/1012/PESC și a Acțiunii comune 2008/230/PESC;

               (b)

               furnizarea de asistență pentru țări terțe în elaborarea, actualizarea și punerea în aplicare, după caz, a măsurilor legislative și administrative relevante destinate instituirii unui sistem eficace de control al exporturilor de arme convenționale;

               (c)

               furnizarea de asistență pentru țări în formarea ofițerilor însărcinați cu eliberarea licențelor și cu aplicarea legii, în vederea asigurării punerii în aplicare și a executării adecvate a controalelor exporturilor de arme;

               (d)

               promovarea transparenței și a responsabilității în comerțul internațional cu arme, inclusiv prin sprijinirea măsurilor naționale și regionale pentru promovarea transparenței și a evaluării corespunzătoare în exporturile de arme convenționale;

               (e)

               încurajarea țărilor terțe în vederea sprijinirii elaborării și a punerii în aplicare a unui tratat privind comerțul cu arme obligatoriu din punct de vedere juridic, stabilind standarde internaționale comune pentru comerțul mondial cu arme convenționale.

         O descriere detaliată a activităților de proiect menționate în prezentul alineat figurează în anexă.
   Articolul 2
   (1)   Înaltului Reprezentant al Uniunii pentru politica externă și de securitate („Înaltul Reprezentant”) îi revine responsabilitatea punerii în aplicare a prezentei decizii.
   (2)   Punerea în aplicare din punct de vedere tehnic a activităților de proiect menționate la articolul 1 alineatul (2) se realizează de către BAFA.
   (3)   BAFA își îndeplinește sarcinile sub responsabilitatea Înaltului Reprezentant. În acest scop, Înaltul Reprezentant încheie acordurile necesare cu BAFA.
   Articolul 3
   (1)   Suma de referință pentru punerea în aplicare a activităților de proiect menționate la articolul 1 alineatul (2) este de 1 860 000 EUR.
   (2)   Cheltuielile finanțate din suma de referință prevăzută la alineatul (1) sunt gestionate în conformitate cu procedurile și normele aplicabile bugetului Uniunii.
   (3)   Comisia supraveghează gestionarea corectă a sumei de referință menționate la alineatul (1). În acest scop, aceasta încheie un acord de finanțare cu BAFA. Acordul respectiv stipulează că BAFA trebuie să asigure vizibilitatea contribuției Uniunii, corespunzător dimensiunii acesteia.
   (4)   Comisia depune eforturi în vederea încheierii acordului de finanțare menționat la alineatul (3) cât mai curând posibil după intrarea în vigoare a prezentei decizii. Aceasta informează Consiliul cu privire la eventuale dificultăți întâmpinate și la data încheierii acordului de finanțare.
   Articolul 4
   Înaltul Reprezentant raportează Consiliului cu privire la punerea în aplicare a prezentei decizii pe baza rapoartelor periodice pregătite de BAFA. Aceste rapoarte stau la baza evaluării efectuate de Consiliu. Comisia raportează cu privire la aspectele financiare ale punerii în aplicare a activităților de proiect menționate la articolul 1 alineatul (2).
   Articolul 5
   Prezenta decizie intră în vigoare la data adoptării.
   Expiră la 24 de luni de la data încheierii acordului de finanțare menționat la articolul 3 alineatul (3) sau la șase luni de la data adoptării sale, în cazul în care până atunci nu se încheie niciun acord de finanțare.

      Adoptată la Bruxelles, 19 noiembrie 2012.

            Pentru Consiliu

            Președintele

         C. ASHTON

      (1)  JO L 335, 13.12.2008, p. 99.

      (2)  JO L 75, 18.3.2008, p. 81.

      (3)  JO L 348, 29.12.2009, p. 16.

      ANEXĂ

         ACTIVITĂȚILE DE PROIECT MENȚIONATE LA ARTICOLUL 1 ALINEATUL (2)

      1.   Obiective

      Obiectivele prezentei decizii constau în promovarea unor controale îmbunătățite ale țărilor terțe ale exporturilor de arme și în sprijinirea eforturilor țărilor terțe la nivel național și regional pentru a face mai responsabil și mai transparent comerțul internațional cu arme convenționale. Aceste obiective sunt urmărite în conformitate cu principiile stabilite în Poziția comună 2008/944/PESC și căutând complementaritatea și sinergiile cu proiectele de asistență ale Uniunii în domeniul controlului exporturilor de produse cu dublă utilizare.
      În vederea realizării obiectivelor menționate anterior, Uniunea promovează principiile și criteriile Poziției comune 2008/944/PESC, valorificând realizările obținute prin intermediul punerii în aplicare a Deciziei 2009/1012/PESC și a Acțiunii comune 2008/230/PESC. În acest scop, se oferă asistență pentru țări terțe în elaborarea, actualizarea și punerea în aplicare, după caz, a măsurilor administrative și legislative relevante destinate instituirii unui sistem eficace de control al exporturilor de arme convenționale. Ar trebui de asemenea să se acorde sprijin pentru formarea ofițerilor însărcinați cu eliberarea licențelor și cu aplicarea legii din țările terțe responsabile cu punerea în aplicarea și executarea controalelor exporturilor de arme, precum și pentru măsurile naționale și regionale de promovare a transparenței și a evaluării corespunzătoare în exporturile de arme convenționale.
      Obiectivul de a face mai responsabil și mai transparent comerțul internațional cu arme convenționale va fi de asemenea urmărit prin promovarea, față de țările terțe, a elaborării și punerii în aplicare a unui tratat privind comerțul cu arme obligatoriu din punct de vedere juridic, stabilind standarde internaționale comune pentru comerțul mondial cu arme convenționale.
      2.   Descrierea activităților de proiect

      2.1.   Obiectivul proiectului

      Furnizarea de asistență tehnică unui număr de țări terțe interesate care au manifestat dorința de a-și îmbunătăți standardele și practicile proprii în domeniul controlului exporturilor de tehnologie și echipament militar și de a-și alinia standardele și practicile la cele convenite și aplicate de către statele membre și stabilite în Poziția comună 2008/944/PESC și în Ghidul utilizatorului aferent.
      2.2.   Descrierea proiectului

      2.2.1.   Ateliere regionale

      Proiectul va consta în maximum opt ateliere cu o durată de două zile fiecare pentru funcționarii de stat din țările terțe, oferind formare în sectoare relevante ale controlului exporturilor de arme convenționale. Participanții la seminar ar include funcționari de stat din țările terțe, precum ofițeri vamali și ofițeri însărcinați cu aplicarea legii, ofițeri din cadrul ministerelor și agențiilor de aplicare a legii relevante, reprezentanți din partea parlamentelor naționale și reprezentanți ai industriei și ai societății civile. Formarea va fi asigurată de experți din cadrul administrațiilor naționale ale statelor membre, reprezentanți ai țărilor care s-au aliniat la Poziția comună 2008/944/PESC, funcționari din cadrul instituțiilor relevante ale Uniunii, reprezentanți ai sectorului privat și ai societății civile.
      Atelierele pot avea loc într-o țară beneficiară sau într-un alt loc care urmează să fie stabilit în consultare cu Grupul de lucru pentru exportul de arme convenționale (COARM) și cu Înaltul Reprezentant.
      Atelierele regionale se vor organiza pentru următoarele țări:

                  (a)

                  până la 3 ateliere pentru țările din Europa de Sud-Est;

                  (b)

                  până la 3 ateliere pentru țările din Europa de Est și din regiunea Caucazului din cadrul politicii europene de vecinătate;

                  (c)

                  până la 2 ateliere pentru țările mediteraneene ale Africii de Nord din cadrul politicii europene de vecinătate.

            2.2.2.   Schimburi de personal

      Proiectul va consta într-un număr de maximum șase vizite de studiu la autoritățile relevante din statele membre desfășurate de funcționari guvernamentali, funcționari vamali și/sau de funcționari însărcinați cu eliberarea licențelor și într-un număr de maximum opt vizite de studiu cu o durată de până la o lună fiecare la autoritățile relevante ale țărilor beneficiare desfășurate de funcționari guvernamentali și/sau de funcționari însărcinați cu eliberarea licențelor din statele membre.
      2.2.3.   Asistența individuală pentru țările beneficiare

      Proiectul va consta în maximum 10 ateliere cu o durată de două zile fiecare pentru țările beneficiare individuale, la care vor fi invitați să participe funcționari de stat, inclusiv guvernamentali, și ofițeri însărcinați cu eliberarea licențelor și cu aplicarea legii din țările beneficiare. Aceste evenimente vor avea loc de preferință în țările beneficiare și expertiza va fi oferită de experți din statele membre.
      2.2.4.   Un portal web pentru întărirea controalelor exporturilor de arme în țările terțe

      Proiectul va consta în dezvoltarea unui portal web accesibil funcționarilor din statele membre și din țările terțe în vederea promovării controalelor exporturilor de arme în conformitate cu principiile și parametrii Poziției comune 2008/944/PESC. Portalul va oferi statelor beneficiare acces permanent la resursele tehnice pentru punerea în aplicare și întărirea controalelor acestora ale exporturilor de arme și va facilita partajarea informațiilor relevante cu privire la alte activități de informare ale Uniunii prevăzute prin prezenta decizie cu funcționari din țările beneficiare care nu au putut participa în mod direct la activitățile de asistență și de informare. De asemenea, portalul va furniza informații tehnice și informații detaliate privind sistemele de control al exporturilor din statele membre și din țările beneficiare, care vor fi utilizate drept material ajutător în timpul activităților de asistență desfășurate în temeiul prezentei decizii.
      Portalul web va fi de asemenea completat printr-o serie de activități menite să consolideze vizibilitatea acțiunilor de informare ale Uniunii și să promoveze alinierea la Poziția comună 2008/944/PESC. Aceste activități vor include publicarea unor buletine informative periodice și o campanie adecvată în mass-media.
      2.2.5.   Evenimente privind evaluarea

      Pentru a asigura o evaluare intermediară și finală a activităților desfășurate în cadrul prezentei decizii, cu participarea comună a țărilor beneficiare și a statelor membre, se vor organiza la Bruxelles un număr de maximum două evenimente cu o durată de două zile fiecare, în marja reuniunilor COARM. Pot fi invitați să participe la aceste reuniuni maximum doi reprezentanți din fiecare țară beneficiară responsabilă cu controlul exporturilor de arme.
      3.   Coordonarea cu alte proiecte ale uniunii în domeniul controlului exporturilor

      Pe baza experienței dobândite din activități de informare anterioare ale Uniunii în domeniul controlului exporturilor referitoare atât la produsele cu dublă utilizare, cât și la armele convenționale, ar trebui urmărite o sinergie și o complementaritate maxime în furnizarea asistenței către țările terțe, pentru a asigura că activitățile Uniunii sunt cât mai eficace și mai coerente posibil. În acest scop, ar trebui să fie reținută posibilitatea de a organiza unele dintre activitățile menționate în cadrul punctelor 2.2.1-2.2.4 coroborate cu alte activități privind controlul produselor cu dublă utilizare, finanțate prin intermediul instrumentelor financiare ale Uniunii, altele decât bugetul PESC. Acest lucru se va realiza cu deplina respectare a limitărilor juridice și financiare prevăzute pentru utilizarea instrumentelor financiare relevante ale Uniunii.
      4.   Beneficiari

      Beneficiarii activităților de proiect includ funcționari de stat, reprezentanți ai industriei și ai societății civile din următoarele țări:

                  (i)

                  țări din Europa de Sud-Est (Albania, Bosnia și Herțegovina, Croația, fYROM, Muntenegru și Serbia);

                  (ii)

                  țări mediteraneene din Africa de Nord din cadrul politicii europene de vecinătate (Algeria, Egipt, Libia, Maroc și Tunisia);

                  (iii)

                  țări din Europa de Est și din regiunea Caucazului din cadrul politicii europene de vecinătate (Armenia, Azerbaidjan, Belarus, Georgia, Republica Moldova și Ucraina).

            Pentru fiecare tip de activitate prevăzută în prezenta decizie, țările beneficiare specifice vor fi selectate, printre altele, în funcție de următoarele criterii:

                  —

                  angajamentul țării terțe de a-și îmbunătăți controalele exporturilor de arme convenționale și de a le alinia la standardele Uniunii;

                  —

                  importanța țării terțe în comerțul mondial de arme;

                  —

                  impactul asistenței anterioare furnizate de Uniune asupra sistemului național al exportului de arme convenționale din țara terță și impactul preconizat pe termen lung și de durată al unei noi asistențe.

            COARM poate, la propunerea Înaltului Reprezentant, să decidă să modifice lista țărilor beneficiare pe baza unei justificări corespunzătoare.
      5.   Evaluarea impactului

      Impactul prezentei decizii ar trebui să fie evaluat din punct de vedere tehnic la finalizarea ultimelor activități prevăzute în aceasta. Evaluarea impactului va fi efectuată de către Înaltul Reprezentant, în cooperare cu grupurile de lucru relevante ale Consiliului și, după caz, cu delegațiile Uniunii din țările beneficiare, precum și cu alte părți interesate relevante.
      6.   Durată

      Durata totală estimată a proiectelor va fi de 24 de luni.
      7.   Entitatea de punere tehnică în aplicare

      Punerea tehnică în aplicare a prezentei decizii va fi încredințată BAFA, care va îndeplini sarcinile sale sub responsabilitatea Înaltului Reprezentant.
      8.   Raportare

      BAFA va pregăti rapoarte periodice, inclusiv după finalizarea fiecăreia dintre activități. Rapoartele ar trebui transmise către Înaltul Reprezentant în termen de șase săptămâni de la finalizarea activităților respective.
      9.   Costul total estimat al proiectului și contribuția financiară a uniunii

      Costul total al proiectului este de 1 860 000 EUR.


title: Decizia (UE) 2015/2210 a Parlamentului European din 27 octombrie 2015 privind descărcarea de gestiune pentru execuția bugetului Institutului European de Inovare și Tehnologie aferent exercițiului financiar 2013

text:
               1.12.2015

               RO

               Jurnalul Oficial al Uniunii Europene

               L 314/34

         DECIZIA (UE) 2015/2210 A PARLAMENTULUI EUROPEAN
   din 27 octombrie 2015
   privind descărcarea de gestiune pentru execuția bugetului Institutului European de Inovare și Tehnologie aferent exercițiului financiar 2013
   PARLAMENTUL EUROPEAN,

               —

               având în vedere conturile anuale finale ale Institutului European de Inovare și Tehnologie pentru exercițiul financiar 2013,

               —

               având în vedere Raportul Curții de Conturi privind conturile anuale ale Institutului European de Inovare și Tehnologie pentru exercițiul financiar 2013, însoțit de răspunsurile institutului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 17 februarie 2015 privind descărcarea de gestiune a Institutului European de Inovare și Tehnologie în ceea ce privește execuția bugetară pentru exercițiul financiar 2013 (05304/2015 – C8-0054/2015),

               —

               având în vedere Decizia sa din 29 aprilie 2015 (3) de amânare a deciziei de descărcare de gestiune pentru exercițiul financiar 2013, precum și răspunsurile directorului Institutului European de Inovare și Tehnologie,

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (4),

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolul 208,

               —

               având în vedere Regulamentul (CE) nr. 294/2008 al Parlamentului European și al Consiliului din 11 martie 2008 de înființare a Institutului European de Inovare și Tehnologie (6), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (7),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (8), în special articolul 108,

               —

               având în vedere articolul 94 și anexa V la regulamentul său de procedură,

               —

               având în vedere al doilea raport al Comisiei pentru control bugetar (A8-0282/2015),

               1.

               acordă directorului Institutului European de Inovare și Tehnologie descărcarea de gestiune pentru execuția bugetului institutului aferent exercițiului financiar 2013;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Institutului European de Inovare și Tehnologie, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 442, 10.12.2014, p. 184.

      (2)  A se vedea nota de subsol 1.

      (3)  JO L 255, 30.9.2015, p. 409.

      (4)  JO L 248, 16.9.2002, p. 1.

      (5)  JO L 298, 26.10.2012, p. 1.

      (6)  JO L 97, 9.4.2008, p. 1.

      (7)  JO L 357, 31.12.2002, p. 72.

      (8)  JO L 328, 7.12.2013, p. 42.